CELEX: 62008CA0022
Language: el
Date: 2009-06-04 00:00:00
Title: Συνεκδικασθείσες υποθέσεις C-22/08 και C-23/08: Απόφαση του Δικαστηρίου (τρίτο τμήμα) της 4ης Ιουνίου 2009 (αίτηση του Sozialgericht Nürnberg, Γερμανία, για την έκδοση προδικαστικής αποφάσεως) — Αθανάσιος Βάτσουρας (C-22/08) και Γιόσιφ Κουπατάντζε (C-23/08) κατά Arbeitsgemeinschaft (ARGE) Nürnberg 900 (Ευρωπαϊκή ιθαγένεια — Ελεύθερη κυκλοφορία των προσώπων — Άρθρα 12 ΕΚ και 39 ΕΚ — Οδηγία 2004/38/ΕΚ — Άρθρο 24, παράγραφος 2 — Εκτίμηση του κύρους — Υπήκοοι κράτους μέλους — Επαγγελματική δραστηριότητα εντός άλλου κράτους μέλους — Επίπεδο της αμοιβής και διάρκεια της δραστηριότητας — Διατήρηση της ιδιότητας του εργαζομένου — Δικαίωμα λήψεως παροχών υπέρ των αναζητούντων εργασία)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/14
            
         Απόφαση του Δικαστηρίου (τρίτο τμήμα) της 4ης Ιουνίου 2009 (αίτηση του Sozialgericht Nürnberg, Γερμανία, για την έκδοση προδικαστικής αποφάσεως) — Αθανάσιος Βάτσουρας (C-22/08) και Γιόσιφ Κουπατάντζε (C-23/08) κατά Arbeitsgemeinschaft (ARGE) Nürnberg 900
   (Συνεκδικασθείσες υποθέσεις C-22/08 και C-23/08) (1)
   
   (Ευρωπαϊκή ιθαγένεια - Ελεύθερη κυκλοφορία των προσώπων - Άρθρα 12 ΕΚ και 39 ΕΚ - Οδηγία 2004/38/ΕΚ - Άρθρο 24, παράγραφος 2 - Εκτίμηση του κύρους - Υπήκοοι κράτους μέλους - Επαγγελματική δραστηριότητα εντός άλλου κράτους μέλους - Επίπεδο της αμοιβής και διάρκεια της δραστηριότητας - Διατήρηση της ιδιότητας του «εργαζομένου» - Δικαίωμα λήψεως παροχών υπέρ των αναζητούντων εργασία)
   2009/C 180/22
   Γλώσσα διαδικασίας: η γερμανική
   
      Αιτούν δικαστήριο
   
   Sozialgericht Nürnberg
   
      Διάδικοι στην υπόθεση της κύριας δίκης
   
   Αθανάσιος Βάτσουρας (C-22/08), Γιόσιφ Κουπατάντζε (C-23/08)
   κατά
   Arbeitsgemeinschaft (ARGE) Nürnberg 900
   
      Αντικείμενο
   
   Αίτηση για την έκδοση προδικαστικής αποφάσεως — Sozialgericht Nürnberg — Κύρος του άρθρου 24, παράγραφος 2, της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (EE L 158, σ. 77) — Ερμηνεία των άρθρων 12 και 39 ΕΚ — Δικαίωμα ανέργου υπηκόου άλλου κράτους μέλους, που είχε ασκήσει επί 50 ημέρες επαγγελματική δραστηριότητα στο κράτος αυτό, να λαμβάνει κοινωνικές παροχές — Εθνική κανονιστική ρύθμιση αποκλείουσα τους υπηκόους άλλων κρατών μελών από τη χορήγηση κοινωνικών παροχών σε περίπτωση υπερβάσεως της κατά το άρθρο 6 της οδηγίας 2004/38/ΕΚ μέγιστης διάρκειας διαμονής και ελλείψει δικαιώματος διαμονής βάσει άλλων διατάξεων
   
      Διατακτικό
   
   
               1)
            
            
               Όσον αφορά το δικαίωμα των υπηκόων των κρατών μελών που αναζητούν εργασία σε άλλο κράτος μέλος, από την εξέταση του πρώτου ερωτήματος δεν προέκυψε κανένα στοιχείο ικανό να επηρεάσει το κύρος του άρθρου 24, παράγραφος 2, της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, που τροποποίησε τον κανονισμό (ΕΟΚ) 1612/68 και κατάργησε τις οδηγίες 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ
            
         
               2)
            
            
               Το άρθρο 12 ΕΚ δεν εμποδίζει την εφαρμογή εθνικής ρυθμίσεως που στερεί τους υπηκόους των κρατών μελών από παροχές κοινωνικής πρόνοιας οι οποίες χορηγούνται σε υπηκόους τρίτων κρατών.
            
         
      (1)  ΕΕ C 107 της 26.4.2008.